তথ্য-প্রযুক্তি খাতকে এক্সপোর্ট ডেভেলপমেন্ট ফান্ডে অন্তর্ভুক্ত করা হবে। আইসিটি সেক্টরে কর্মরত মিড লেভেল ম্যানেজমেন্টকে প্রয়োজনীয় প্রশিক্ষণ দেওয়ার জন্য সমন্বিত কার্যক্রম গ্রহণ করা হবে। এছাড়া সার্বিক রফতানিতে উৎসাহ দেওয়ার জন্য ঢাকা শহরের বাইরে উপযুক্ত কোনো জায়গায় একটি আধুনিক অভ্যন্তরীণ কনটেইনার ডিপো (আইসিডি) নির্মাণের ব্যবস্থা গ্রহণ করা হবে। চট্টগ্রাম বন্দরের জেটি সম্প্রসারণ, কনটেইনার টার্মিনালে প্রয়োজনীয় যন্ত্রপাতি প্রতিস্থাপনপূর্বক অবকাঠামোগত উন্নয়ন করা হবে। রফতানি শিল্পের ফেব্রিকস, স্যাম্পল, কাঁচামাল দ্রুত আমদানি বা পাঠানোর জন্য পোর্টে বা বিমানবন্দরে বিশেষ ব্যবস্থা গ্রহণ অথবা পৃথক উইন্ডো স্থাপনের জন্য যথাযথ পদক্ষেপ গ্রহণ করা হবে।